PRESSEMEDDELELSE

Q8, d. 2. juli 2018

**Disney og Q8 i eventyrligt samarbejde**

*Som familie på farten i sommervarmen er der nu mulighed for at samle et udvalg af kendte Disney-figurer som fx Anders And, Mickey og Minnie Mouse, Top Story’s Buzz Lightyear, Olaf fra Frost og kendte Disney-prinsesser.*

Q8 præsenterer et nyt samarbejde med Disney, der henover sommer og sensommer vil sikre de elskede Disney-figurer til Q8’s kunder. En af de i alt 16 figurer følger gratis med, hver gang der bliver købt for minimum 150 kr. eller ét af kampagnens tilbud på en af landets i alt 107 bemandende Q8-servicestationer.

”Vi er rigtig spændte på samarbejdet med Disney og på at kunne tilbyde vores kunder en perlerække af Disney-figurer. Samarbejdet handler kort og godt om at give børn og barnlige sjæle blandt vores kunder en god, måske endda eventyrlig, oplevelse, når de gør holdt på en af vores servicestationer for at fylde bilen eller maven op,” siger Marie Sheye Lund, kommunikationschef hos Q8.

Flere dagligvarekæder har de seneste par haft succes med at introducere samlemærker. Og hos Q8 lover Marie Sheye Lund, at der ikke vil være figurer, som er svære at få fat på.

”Alle 16 figurer vil være lige tilgængelige, så vi er ikke ude i noget med, at vores kunder skal køre landet rundt for at finde den sidste figur til samlingen.”

Figurerne kan samles i en mappe, som kan købes for 15 kr.

”Vi ser frem til at samarbejde med Q8 over hele landet denne sommer. Forhåbentlig kan vi være med til at inspirere fantasifulde familier på farten til sjove oplevelser med deres favorit Disney-figur,” siger Anna Hill, CMO hos The Walt Disney Company Nordic.

De 16 Disney-figurer kan samles på alle landets bemandede Q8-servicestationer fra d. 9. juli til og med d. 9. september.

--

**For yderligere information, kontakt venligst**

Marie Sheye Lund, Communications Manager, Q8 Danmark
Mail: presse@q8.dk

Tlf.: 4212 6419